钦定古今图书集成/明伦汇编/氏族典/第348卷 > 周大章
## 钦定古今图书集成/明伦汇编/氏族典/第348卷 > 周大章

按《苏州府志》：“大章，字章之，吴江人。嘉靖壬子举于乡。
值倭乱，士民奔窜，大章独奋曰：‘此志士建功之会也，
去将安之’？乃纠义勇数百人教练之。以邑城庳薄，倡
义增筑，又以平望夹浦为要害地。进议邑令杨芷，设
兵驻守，日治戈船，募骁锐，贼至则据险邀击之。总制
胡宗宪聘赞幕府，督水师，亲冒矢石，出入波涛中，屡”
胜之。贼平，上其功，授兵备道，力辞，乃官其子崇仁为
苏州卫千户，世袭。大章屡上春官不第，署馀姚教谕，
升瑞安知县，有惠政，卒于官。著有《文艺集》《御倭武略》。